โหมดสำหรับเด็กในเบราว์เซอร์ Microsoft Edge ช่วยสร้างสภาพแวดล้อมที่เหมาะกับเด็กได้ง่าย ๆ ด้วยคุณสมบัติรักษาความปลอดภัยในตัวเพื่อปกป้องลูกของคุณให้ปลอดภัยยิ่งขึ้นในโลกออนไลน์ เมื่อเปิดใช้งานผ่านโปรไฟล์บัญชี Edge แล้ว ผู้ปกครองสามารถเลือกประสบการณ์ที่เหมาะสมสำหรับอายุของบุตรหลาน ตั้งแต่ 5-8 ปี และ 9-12 ปี เด็ก ๆ จะมีประสบการณ์การท่องอินเทอร์เน็ตที่ปลอดภัยยิ่งขึ้นด้วยไซต์ที่เหมาะสำหรับเด็กและการตั้งค่าความปลอดภัยที่เลือกไว้ล่วงหน้า อีกทั้งผู้ปกครองสามารถเลือกไซต์ที่บุตรหลานสามารถเข้าถึงได้ โหมดสำหรับเด็กยังบังคับใช้ผลลัพธ์การค้นหาที่เข้มงวดใน Bing และช่วยปกป้องความเป็นส่วนตัวของเด็ก ๆ ด้วยการบล็อกตัวติดตามส่วนใหญ่ไม่ให้ติดตามตัวเด็กไปทั่วอินเทอร์เน็ต